## Suomen Pöytätennisliitto ry Pöytäkirja

LIITTOHALLITUKSEN KOKOUS

02.04.2019 kello 17.00

Paikka: Pitäjänmäki, Valimotie 10

Läsnä: Esko Heikkinen, Måns Holmber, Kimmo Arenius, Kimmo Pihkala, Pasi Valasti, Hannu Sihvo, Matti Kurvinen, Teemu Oinas, Bahman Khosravi, Mika Räsänen, Taneli Keinonen (poistui kohdan 5. käsittelyn jälkeen)

1. Kokouksen avaus

* Puheenjohtaja avasi kokouksen klo 17:02

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien tilannekatsaus

* Työvaliokunta
* Liitto on sopinut kaksi uutta yhteistyösopimusta. Sopimukset ovat kolmikantasopimuksia, sopimuksen tuotoilla katetaan ainakin Benedek Olahin Tokio-projektin kuluja.
* Esko Heikkinen ja Mika Räsänen ovat käyneet YLE:n kanssa neuvotteluita EM-karsintojen televisioinnista
* Seuravaliokunta
* Taneli Keinonen on tehnyt useita seurakäyntejä. Lisäksi on järjestetty seurojen kanssa yhteistyössä leirejä, joihin on tarkoitus jatkossakin saada mukaan enemmän koko seuran väkeä (pelaajat, valmentajat ja vanhemmat)
* 0-tason koulutuksia on järjestetty aloitteleville valmentajille
* Välituntipingiksen markkinointia on jatkettu ja välituntipingistä sekä siihen liitettyä kilpailua on järjestetty useissa kouluissa. Toimintaa kehitetään edelleen.
* Mailapeliyhteistyön puitteissa on järjestetty luokkien välisiä kilpailuja, joka on toiminut melko hyvin.
* Muutamia mailapeleihin ja erityisesti tennikseen erikoistuneita seuroja on ilmaissut kiinnostusta ottaa myös pöytätennis mukaan lajivalikoimaan.
* Työvaliokunta ja Henri Pelkonen on tehnyt seuratoiminnan kehittämisen työkalua. Valiokunta jatkaa työkalun tekemistä ja pyrkii muokkaamaan sen mahdollisimman hyvin pöytätennisseurojen toimintaa vastaavaksi.
* Seuravaliokunta on perustanut oman Slack-keskusteluryhmän. Valiokunta toimii kokoonpanolla: Henri Pelkonen (pj), Taneli Keinonen, Pekka Korva, Teemu Oinas, Tero Naumi
* Valmennusvaliokunta
* Valmennusvaliokunnan lopullinen kokoonpano on vielä avoinna. Nimet tuodaan seuraavaan kokoukseen.
* Alustavasti on tehty lähinnä toimiston sisällä pohdintoja valiokunnan roolista ajatuksella: suunnittelu, kuvaus, toteutus
* Sääntövaliokunta:
* Liittokokoukseen ei ole tulossa sääntömuutosehdotuksia
* Kilpailuvaliokunta
* Valiokunta on keskustellut aktiivisesti erilaisista sääntömuutosehdotuksista mutta liittokokoukseen ei olla viemässä mitään ehdotuksia
* 13- ja 15-vuotiaiden SM-kisoista on tullut hieman negatiivista palautetta lähinnä aikataulujen osalta. Kisan järjestämisessä on haasteensa, sillä usea pelaaja menestyy monessa eri luokassa ja päällekkäisyyksiltä on vaikea välttyä.
* Ensi kauden kilpailukalenterin suunnittelu on aloitettu
* 13.4 järjestetään SM-sarjan lopputurnaus sekä SM-sarjan karsinnat ja 1.divisioonan karsinnat. Kisan aikataulutus on tehty ja tapahtumien järjestelyvastuita pyritään jakamaan useamman seuran kesken.
* Kilpailujen kategorisointia päivitetään, ensi kauden kisojen haun yhteydessä järjestäjät ilmoittavat itse minkä kategorian tapahtuma on kyseessä.
* IT-valiokunta
* Liiton sivut toimivat, kisojen vetosoftan kehitystä jatketaan todennäköisesti kevään/kesän aikana
* Paravaliokunta
* Pidettiin hiljainen hetki poismenneen Matti Launosen muistolle
* Lignanon kisoihin osallistui Suomesta kuusi pelaajaa: Esa Miettinen, Anna Pasanen, Aino Tapola, Timo Natunen, Aaro Mäkelä ja Timo Natunen. Anna Pasanen sijoittui naisten luokassa 1. kolmanneksi ja Aino Tapola sai kisoissa ensimmäisen maailmanlistavoiton, Esa Miettinen oli luokassa 9. kahdeksan parhaan joukossa ja sijoittui yhdessä Saksan Yannick Ruddenklaun kanssa joukkueessa pronssille.
* Toukokuussa Slovenian Laskoon osallistuvat Esa, Aino, Anna, Timo yhdessä valmentajien Martti Autio ja Hannu Sihvo kanssa.
* Leirejä järjestetään säännöllisesti, lisäksi keväällä järjestettävään paralympialeiriin osallistuu ryhmään kuuluvan Aaro Mäkelän lisäksi treenikavereiksi muita pararyhmän pelaajia
* Asko Rasinen on käynyt luokittelukoulutuksessa ja saanut suoritettua classifier level 1 tutkinnon.
* Syksyllä järjestettävän kansainvälisen parakisan kutsu on työn alla.
* Para SM-kisa järjestetään syksyllä
* HUV
* Budapestin MM-kisoihin osallistuvat Suomesta Benedek Olah, Alex Naumi, Anna Kirichenko ja Annika Lundström. Valmentajana Mattias Bergkvist ja delegaattina Esko Heikkinen
* Benedek Olah on valittu European Gamesiin. Lisäksi Olah kiertää ahkerasti kansainvälisiä avoimia
* Alex Naumi käy viimeisenä juniorivuotenaan useita junioriavoimia, myös muita junioripelaajia lähtee loppukevään kisoihin.
* Veteraanivaliokunta
* Kesällä Budapestissa järjestettäviin veteraanien EM-kisoihin on lähdössä Suomesta iso joukko pelaajia.

1. Kevätliittokokouksen asiat

* Sääntömuutoksia ei kevään liittokokouksessa ole.
* Kokous pidetään Leppävarassa Espoon kisojen yhteydessä sunnuntaina 7.4 klo 16 alkaen.

1. Uudet yhteistyösopimukset

* Liitto on sopinut vuoden mittaiset yhteistyösopimukset Gumbostrand Konst o Formin sekä Serres OY:n kanssa

1. EM-karsinnan televisiointi

* Em-karsintojen televisioinnista on käyty neuvotteluja. Tapahtumasta tehdään tv-lähetys mikäli Euroopan liiton ja Laola.tv:n välinen sopimus ei aseta lähetyksen tekemisellä esteitä.

1. Parakisan sopimus

* Parakisan pääsihteerin tai projektipäällikön palkkaamisesta jatketaan neuvotteluita. Esko Heikkinen ja Mika Räsänen hoitavat neuvotteluita.

1. Pöytätenniksen kehittämissäätiö/-rahasto

* Pöytätenniksen kehittämissäätiön tai kehittämisrahaston perustamisesta on keskusteltu ja aiheesta on pidetty yksi palaveri. Säätiön perustaminen on hallinnollisesti liian raskas vaihtoehto, rahaston perustamisen mahdollisuuksista jatketaan selvitystyötä.

1. Tulorekisteri

* Keskusteltiin vuoden alussa verohallinnon tekemästä uudesta tulorekisteristä ja sen ohjeistuksesta. Verohallinnon sivuilta löytyy asiasta lisätietoa.

1. Muut asiat  
   - Ansiomerkkilistan päivitystä jatketaan toistaiseksi toimiston voimin.
2. Seuraavat kokoukset  
   - 28.5
3. Kokouksen päättäminen  
   - Kokous päättyi 19:10